hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu en hu zh hu en hu en hu hu hu hu hu hu en en es es es es en hu hu hu hu hu de hu hu hu hu hu hu hu hu de hu hu hu hu hu hu hu hu hu hu it pt hu hu hu hu hu hu eo hu hu hu hu hu
Csupó Gábor - Hollywoodból a Pappa Pia rendezői székébe
Írta: MoziNéző | 2017,júl,25 | Filmhírek | 0 |
Kalandos életéről mesélt Csupó Gábor, a Simpson Család életre keltője
Csupó Gábor, a Hollywoodba zarándokolt legendás rajzfilmes ezúttal ismeretlen vizekre evezett. Gábor a Playboynak adott nagyinterjúban elárulta, hogy először el sem akarta vállalni a Pappa Pia rendezését, de aztán elolvasta a forgatókönyvet és halálra röhögte magát. Innentől már nem volt kérdés, hogy áthelyezze székhelyét Magyarországra a forgatás idejére. A sztárrendező szerint jó a sztori, van benne önirónia és kikacsintás, és persze ott vannak a hazai nagy nevek – Stohl András, Reviczky Gábor, Molnár Piroska – sikert ígérő kombináció.
Csupó Gábor nevéhez olyan rajzfilmek kötődnek, mint a Mézga Család, de nagy nemzetközi produkciók is részei életpályájának, mint például a Simpson Család vagy a Fecsegő Tipegők. ’79-ben, nagyon kalandos úton érkezett Los Angelesbe, és tekintve, hogy az animátor hiányszakma volt, ezen a fronton kecsegtető lehetőségek álltak előtte. „Svéd útlevelem volt, mint svéd turista érkeztem Amerikába. Turistavízummal három hónapig maradhatsz. Arlene, a barátnőm elcipelt egy ügyvédhez, aki felvázolta a lehetőségeket. Egy lehetőséged van, mondta az ügyvéd, muszáj elvenned Arlene-t. Hát, így történt. Elég sokáig kibírtuk egymással. Kezdetben a Hanna–Barberánál kaptam munkát, a Scooby-Doo-t rajzoltam, de fél év után kirúgták azzal a teljes brigádot, hogy vége a tévészezonnak, jöjjünk vissza ősszel. Majd megőrültem, hogy mivel keressek pénzt a kimaradó hónapokban” – mondta Csupó.
Szerencsére a következő nagy lehetőség nem váratott sokáig magára. A Tracey Ullman Show-t izgalmasabbá kellett tenni, erre kitalálták, hogy animációkkal színesítik a műsort. Sokat nyomott a latban, hogy Csupó cége az ajánlatadáskor használta a varázsszót: ingyen. Azt ajánlották, ha ők kapják a melót, ingyen színeznek. „A főnök fejében az élt, hogy a figurák ugyanolyan színeket kapnak majd, mint ami minden más rajzfilmben szokásos. A haj legyen barna és így tovább. Amikor átküldték neki az anyagot, meg akart ölni a sárga figurák meg a kék haj láttán.” – emlékszik vissza Gábor a Playboynak adott interjúban. Így születtek meg a klasszikus Simpson karakterek – a show animációs része akkora sikert aratott, hogy Gábor külön műsort kapott az ötlete kiteljesítésére. Az elismerés gyorsan jött: „Amikor nagyon nagy cégem lett és nagyon sok pénzem volt, a Mulholland Drive-on vettem házat. Velem szemben Jack Nicholson lakott, mellette pedig Brando”
De vajon ilyen szakmai sikerek után mi tehette vonzóvá a Pappa Piát, egy magyar produkciót – ráadásul egy musicalt, ami nem is könnyű műfaj? „Kálomista Gábor producer és Andy Vajna hívott fel azzal, hogy lenne számomra egy érdekes ajánlatuk. Megkérdeztem, hogy milyen műfaj, amire azt válaszolták, zenés vígjáték. Én ezektől félek, és azon törtem a fejem, hogy fogok udvariasan nemet mondani. De amikor a hétvégén elolvastam a forgatókönyvet, nagy meglepetésemre halálra röhögtem magam rajta. Ez volt a legnehezebb munkám, amit életemben készítettem. Holott mögöttem van több ezer órányi rajzfilmsorozat, és nyolc egész estés film elkészítése. A legnagyobb kihívás az volt, hogy ne legyen túl giccses, ugyanakkor a régi zenéket – a 70-es, 80-as évek slágereit – modern köntösben dolgozzuk fel. Az lett nekem kiadva „parancsba” a Filmalaptól, hogy a 14–29-es korosztályt célozzuk meg, de Nagy Feró rajongói is megtalálják a számításukat. Szerintem mindenki jól fog szórakozni a mozin.” – nyilatkozta Csupó Gábor. A teljes interjú a Playboy augusztusi számában olvasható.
Előző Totál gáz (Á fond) 2016
Következő Boldog halálnapot! (Happy Deathday) 2017
Elkezdődött az “El a kezekkel a Papámtól!” című különleges családi film forgatása
Újra mozivásznon a 2001: Űrodüsszeia
Balla Eszter és Varga Viktor CSALJ MEG Kölcsönlakás filmzene
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Egy szép reggelen (Un beau matin) 2022
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Egy szép reggelen (Un beau matin) 2022
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Elegant Themes által tervezett | Powered by WordPress